Faktaboks: Arkitektkonkurransen NB!

I september 2011 ble arkitekter invitert til å konkurrere om beste løsning for rehabilitering av en boligblokk i Nordal Bruns gate 2 i Drammen. Enova, NorgesEiendom, FutureBuilt, Husbanken, ZEB og Skanska står bak konkurransen.

Arkitektene skal skissere en områdeplan og lage forslag til nye leiligheter. Målet er at boligblokken skal ha et svært lavt energibehov, og være delvis selvforsynt med energi. I konkurransen fokuseres det også på miljøvennlige materialer og lite transportbehov. Universell utforming står også sentralt; I tillegg til å ha god arkitektonisk kvlitet, skal bygget være enkelt og behagelig å bruke – også for de med nedsatt funksjonsevne.

Boligblokken i Drammen blir den første i Norge som rehabiliteres med ambisjoner om

å strekke seg ut over passivhusnivå. Forbildeprosjektet skal være et eksempel som kan vise hvordan denne type blokker kan rehabiliteres på en klimavennlig og regningssvarende måte. Vinnerteamet kåres 22. mars 2012.

I alt 21 søknader kom inn i konkurransen, og fire arkitektteam er valgt ut til å komme med sine forslag:

• PIR II Oslo AS, Lalaland AS, Arne-Førland Larsen, Sigurdur Gunnarsson.  
• ARKITEKTSKAP AS, Landskapsfabrikken, Ketner Olsen arkitekter, Høyer Finseth AS.  
• DARK arkitekter AS, ArcgencY+MAST, Norconsult, Hambra.  
• Div.A arkitekter as, kämpfen für architectur ag - Zürich, naf energitechnik - Zürich, Kanenergi as, Makiol+Wiederkehr – Beinwill am See, Peter Makiol, Bjørbekk & Lindheim